三字經(下) 二年七班( )號 姓名:( )

|  |  |
| --- | --- |
| \*請背誦完成後，再請家長簽名認證哦! | 家長  簽名認證 |
| 1.五子者。有荀揚。文中子。及老莊。  經子通。讀諸史。考世系。知終始。  自羲農。至黃帝。號三皇。居上世。  唐有虞。號二帝。相揖遜。稱盛世。 |  |
| 2.夏有禹。商有湯。周文武。稱三王。  夏傳子。家天下。四百載。遷夏社。  湯伐夏。國號商。六百載。至紂亡。  周武王。始誅紂。八百載。最長久。 |  |
| 3.周轍東。王綱墜。逞干戈。尚游說。  始春秋。終戰國。五霸強。七雄出。  嬴秦氏。始兼併。傳二世。楚漢爭。  高祖興。漢業建。至孝平。王莽篡。 |  |
| 4.光武興。為東漢。四百年。終於獻。  魏蜀吳。爭漢鼎。號三國。迄兩晉。  宋齊繼。梁陳承。為南朝。都金陵。  北元魏。分東西。宇文周。與高齊。 |  |
| 5.迨至隋。一土宇。不再傳。失統緒。  唐高祖。起義師。除隋亂。創國基。  二十傳。三百載。梁滅之。國乃改。  梁唐晉。及漢周。稱五代。皆有由。 |  |
| 6.炎宋興。受周禪。十八傳。南北混。  遼與金。皆稱帝。待滅遼。宋猶存。  至元興。金緒歇。有宋世。一同滅。  蒞中國。兼戎狄。九十載。國祚廢。 |  |
| 7.明太祖。久親師。傳建文。方四祀。  遷北京。永樂嗣。迨崇禎。煤山逝。  權閹肆。寇如林。至李闖。神器焚。  清太祖。膺景命。靖四方。克大定。 |  |
| \*請背誦完成後，再請家長簽名認證哦! 學生姓名:( ) | 家長  簽名認證 |
| 8.廿二史。全在茲。載治亂。知興衰。  讀史者。考實錄。通古今。若親目。  口而誦。心而惟。朝於斯。夕於斯。  昔仲尼。師項橐。古聖賢。尚勤學。 |  |
| 9.趙中令。讀魯論。彼既仕。學且勤。  披蒲編。削竹簡。彼無書。且知勉。  頭懸梁。錐刺股。彼不教。自勤苦。 |  |
| 10.如囊螢。如映雪。家雖貧。學不輟。  如負薪。如掛角。身雖老。猶苦卓。  蘇老泉。二十七。始發憤。讀書籍。 |  |
| 11.彼既老。猶悔遲。爾小生。宜早思。  若梁灝。八十二。對大廷。魁多士。  彼既成。眾稱異。爾小生。宜立志。 |  |
| 12.瑩八歲。能詠詩。泌七歲。能賦棋。  彼穎悟。人稱夸。爾幼學。當效之。  蔡文姬。能辨琴。謝道韞。能詠吟。 |  |
| 13.彼女子。且聰敏。爾男子。當自警。  唐劉晏。方七歲。舉神童。作正字。  彼雖幼。身已任。爾幼學。勉而致。 |  |
| 14.犬守夜。雞司晨。茍不學。曷為人。  蠶吐絲。蜂釀蜜。人不學。不如物。  幼而學。壯而行。上致君。下澤民。 |  |
| 15.揚名聲。顯父母。光於前。裕於後。  人遺子。金滿籯。我教子。惟一經。  勤有功。戲無益。戒之哉。宜勉力。 |  |